P6_TA(2005)0405

Järjestäytyneen rikollisuuden torjunta *

Euroopan parlamentin lainsäädäntöpäätöslauselma komission ehdotuksesta neuvoston puitepäätökseksi järjestäytyneen rikollisuuden torjunnasta (KOM(2005)0006 — C6-0061/2005 — 2005/0003(CNS))

(Kuulemismenettely)

Euroopan parlamentti, joka

- ottaa huomioon komission ehdotuksen (KOM(2005)0006) [1],

- ottaa huomioon Euroopan unionista tehdyn sopimuksen 34 artiklan 2 kohdan b alakohdan,

- ottaa huomioon Euroopan unionista tehdyn sopimuksen 39 artiklan 1 kohdan, jonka mukaisesti neuvosto on kuullut parlamenttia (C6-0061/2005),

- ottaa huomioon työjärjestyksen 93 ja 51 artiklan,

- ottaa huomioon kansalaisvapauksien sekä oikeus- ja sisäasioiden valiokunnan mietinnön ja ulkoasiainvaliokunnan, oikeudellisten asioiden valiokunnan sekä sisämarkkina- ja kuluttajansuojavaliokunnan lausunnot (A6-0277/2005);

1. hyväksyy komission ehdotuksen sellaisena kuin se on tarkistettuna;

2. pyytää komissiota muuttamaan ehdotustaan vastaavasti EY:n perustamissopimuksen 250 artiklan 2 kohdan mukaisesti;

3. pyytää neuvostoa ilmoittamaan parlamentille, jos se aikoo poiketa parlamentin hyväksymästä sanamuodosta;

4. pyytää tulla kuulluksi uudelleen, jos neuvosto aikoo tehdä huomattavia muutoksia komission ehdotukseen;

5. kehottaa puhemiestä välittämään parlamentin kannan neuvostolle ja komissiolle.

KOMISSION TEKSTI | PARLAMENTIN TARKISTUKSET |

Tarkistus 1

Johdanto-osan 3 kappale

(3) Haagin ohjelman kohdassa 3.3.2 todetaan, että aineellisen rikosoikeuden lähentäminen koskee rajat ylittävän, erityisen vakavan rikollisuuden eri aloja ja että etusija olisi annettava perussopimuksissa erityisesti mainituille rikollisuuden aloille. Rikollisjärjestön toimintaan osallistumista koskevien rikosten määritelmiä olisikin lähennettävä kaikissa jäsenvaltioissa. Toisaalta rikokset tehneille tai niistä vastuussa oleville luonnollisille henkilöille ja oikeushenkilöille olisi vahvistettava rangaistukset ja seuraamukset, jotka ovat oikeassa suhteessa tehtyjen rikosten vakavuuteen. | (3) Haagin ohjelman kohdassa 3.3.2 todetaan, että aineellisen rikosoikeuden lähentäminen koskee rajat ylittävän, erityisen vakavan rikollisuuden eri aloja ja että etusija olisi annettava perussopimuksissa erityisesti mainituille rikollisuuden aloille. Rikollisjärjestön toimintaan osallistumista koskevien rikosten määritelmiä olisikin lähennettävä kaikissa jäsenvaltioissa. Jäsenvaltiot voivat kuitenkin halutessaan määritellä rikollisjärjestöiksi myös muita henkilöiden yhteenliittymiä, kuten esimerkiksi sellaisia, jotka eivät tavoittele taloudellista tai muuta aineellista hyötyä tai jotka syyllistyvät rikoksiin, joista on säädetty lyhyempi kuin neljän vuoden vapausrangaistus. Toisaalta rikokset tehneille tai niistä vastuussa oleville luonnollisille henkilöille ja oikeushenkilöille olisi vahvistettava rangaistukset ja seuraamukset, jotka ovat oikeassa suhteessa tehtyjen rikosten vakavuuteen. |

Tarkistus 2

Johdanto-osan 4 kappale

(4) "Rikollisjärjestön johtaminen" olisi säädettävä erikseen rangaistavaksi teoksi ja lisäksi olisi säädettävä yhteistyön helpottamisesta oikeusviranomaisten kesken ja niiden toimien yhteensovittamisesta. | (4) "Rikollisjärjestön edistäminen, perustaminen, organisoiminen ja johtaminen" olisi säädettävä erikseen rangaistavaksi teoksi ja lisäksi olisi säädettävä yhteistyön helpottamisesta oikeusviranomaisten kesken ja niiden toimien yhteensovittamisesta Eurojustin kautta. |

Tarkistus 3

Johdanto-osan 4 a kappale (uusi)

| (4 a) Jos kolmannen pilarin tietosuojaväline hyväksytään, Interpolin ja Europolin välistä yhteistyötä olisi kehitettävä kansainvälisen järjestäytyneen rikollisuuden tutkimista koskevien tietojen jakamiseksi. |

Tarkistus 4

Johdanto-osan 4 b kappale (uusi)

| (4 b) Jos rikosoikeudenkäynneissä käytettävien esineiden, asiakirjojen ja tietojen keräämiseen liittyvä, eurooppalaista todistusaineistomääräystä koskeva puitepäätös [2] hyväksytään, jäsenvaltioiden olisi helpotettava kansainvälisen järjestäytyneen rikollisuuden tekijöitä vastaan kerätyn todistusaineiston keskinäistä tunnustamista. |

Tarkistus 5

Johdanto-osan 5 a kappale (uusi)

| (5 a) Ottaen huomioon, että erittäin tehokkaiden ja liikkuvien kansainvälisten rikollisverkostojen kehittyminen ja rakentuminen hidastavat rikostutkintaa ja että sopivamman ratkaisun löytämiseksi kyseiseen ilmiöön sekä jäsenvaltioiden välisen yhteistyön tehokkuuden parantamiseksi on tarpeen pohtia keinoja edistää jäsenvaltioiden tasolla koordinoitavia aloitteita sellaisten sopivien välineiden, kuten erityisten tutkimus- ja soluttautumismenetelmien ja -tekniikoiden sekä joissakin jäsenvaltioissa jo käytössä olevan, tekojaan katuvia rikollisia koskevan lainsäädännön kehittämistä silmällä pitäen. |

Tarkistus 6

Johdanto-osan 6 a kappale (uusi)

| (6 a) Tämän puitepäätöksen on määrä luoda pohja, jonka perusteella kolmannet maat vakuuttuvat tarpeesta ottaa käyttöön vastaavanlaisia säännöksiä. Jäsenvaltioiden olisi näytettävä esimerkkiä osoittamalla määrätietoisuutensa selvästi. |

Tarkistus 7

Johdanto-osan 7 a kappale (uusi)

| (7 a) Järjestäytyneet rikollisjärjestöt pääsevät ylittämään Euroopan unionin sisärajat ilman rangaistusta ja saavat huomattavan suurta hyötyä samalla kun poliisit, joiden valtuudet rajoittuvat vain kotijäsenvaltioon, eivät voi tehdä mitään (paitsi joissakin lyhytaikaisissa tilanteissa). |

Tarkistus 8

Johdanto-osan 8 kappale

(8) Tässä puitepäätöksessä kunnioitetaan perusoikeuksia ja noudatetaan Euroopan unionin perusoikeuskirjassa ja erityisesti sen 6 ja 49 artiklassa tunnustettuja periaatteita, | (8) Tässä puitepäätöksessä kunnioitetaan perusoikeuksia sellaisina kuin ne taataan ihmisoikeuksien ja perusvapauksien suojaamiseksi tehdyssä Euroopan yleissopimuksessa ja sellaisina kuin ne ilmenevät jäsenvaltioiden yhteisessä valtiosääntöperinteessä yhteisön oikeuden yleisinä periaatteina. Unioni noudattaa Euroopan unionista tehdyn sopimuksen 6 artiklan 2 kohdassa tunnustettuja ja Euroopan unionin perusoikeuskirjassa ja varsinkin sen VI luvussa huomioon otettuja periaatteita. Tätä puitepäätöstä ei miltään osin voida tulkita niin, että sillä pyrittäisiin rajoittamaan tai estämään perusoikeuksia ja -vapauksia, kuten lakko-oikeutta, kokoontumisvapautta, yhdistymisvapautta, sananvapautta, mukaan lukien oikeus perustaa ammattiyhdistyksiä ja liittyä niihin etujensa turvaamiseksi, sekä niihin liittyvää oikeutta osoittaa mieltään, |

Tarkistus 44

Johdanto-osan 8 a kappale (uusi)

| (8 a) Tähän puitepäätökseen sovelletaan vakuuksia, joista säädetään ehdotuksessa neuvoston puitepäätökseksi eräistä rikosoikeudellisissa menettelyissä Euroopan unionin alueella noudatettavista oikeuksista [3], joka on parhaillaan hyväksyttävänä neuvostossa. |

Tarkistus 9

1 artiklan 1 kohta

Tätä puitepäätöstä sovellettaessa "rikollisjärjestöllä" tarkoitetaan rakenteeltaan jäsentynyttä, useamman kuin kahden henkilön yhteenliittymää, joka on ollut olemassa jonkin aikaa ja joka toimii yhdessä tehdäkseen rikoksia, joista säädetyn vankeusrangaistuksen tai vapaudenmenetyksen sisältävän turvaamistoimenpiteen enimmäiskesto on vähintään neljä vuotta, saadakseen niistä suoraan tai välillisesti taloudellista tai muuta aineellista hyötyä. | Tätä puitepäätöstä sovellettaessa "rikollisjärjestöllä" tarkoitetaan rakenteeltaan jäsentynyttä, useamman kuin kahden henkilön yhteenliittymää, joka toimii yhdessä tehdäkseen rikoksia, joista säädetty ankarin rangaistus on vähintään neljän vuoden vapausrangaistus, saadakseen niistä suoraan tai välillisesti taloudellista tai muuta aineellista hyötyä. |

Tarkistus 10

1 artiklan 2 kohta

Ilmaisu "rakenteeltaan jäsentynyt yhteenliittymä" tarkoittaa yhteenliittymää, jota ei ole satunnaisesti muodostettu rikoksen välitöntä tekemistä varten, mutta sen jäsenten tehtäviä ei välttämättä ole määritelty muodollisesti eikä sen kokoonpanon tarvitse olla jatkuvasti sama eikä sillä tarvitse olla kehittynyttä rakennetta. | "Rakenteeltaan jäsentyneellä yhteenliittymällä" tarkoitetaan yhteenliittymää, jota ei ole satunnaisesti muodostettu yhden tai useamman rikoksen välitöntä tekemistä varten, mutta sen jäsenten tehtäviä ei välttämättä ole määritelty muodollisesti eikä sen kokoonpanon tarvitse olla jatkuvasti sama eikä sillä tarvitse olla hierarkiaan perustuvaa rakennetta. |

Tarkistus 45

1 a artikla (uusi)

| 1 a artikla Rikollisuuden torjunta ja valvonta Jäsenvaltiot varmistavat, että Europolin roolia rikostietopalveluelimenä vahvistetaan, jotta se voi tehtävänsä mukaisesti antaa jäsenvaltioille tietoja ja tietopalveluja, jotka johtavat tehokkaampiin tuloksiin järjestäytyneen rikollisuuden ehkäisemisessä ja torjunnassa. Europolin toiminnan tehostaminen on mahdollista ainoastaan sillä edellytyksellä, että siitä tulee Euroopan unionin elin, joka toimii Euroopan parlamentin demokraattisessa valvonnassa. |

Tarkistus 12

2 artiklan a a alakohta

a) rikollisjärjestön johtaminen | a)rikollisjärjestön edistäminen, perustaminen, organisoiminen ja johtaminen |

Tarkistus 13

2 artiklan b kohta

b)sellaisen henkilön käyttäytyminen, joka tahallisesti ja tietoisena joko järjestäytyneen rikollisryhmän tavoitteesta ja yleisestä rikollisesta toiminnasta tai sen aikomuksesta tehdä kyseessä olevat rikokset, osallistuu aktiivisesti 1 artiklassa määriteltyyn järjestön rikolliseen toimintaan, myös silloin kun asianomainen henkilö ei suoraan osallistu kyseisten rikosten toteuttamiseen tai kun kyseisiä rikoksia ei toteuteta, tai sellaisen henkilön käyttäytyminen, joka osallistuu järjestön muuhun toimintaan, esimerkiksi tietojen tai välineiden tai uusien jäsenten hankintaan sekä toiminnan rahoittamiseen tavalla tai toisella, tietoisena siitä, että hänen osallistumisensa edistää järjestön rikollisen toiminnan toteuttamista. | b)sellaisen henkilön käyttäytyminen, joka tahallisesti ja tietoisena joko järjestäytyneen rikollisryhmän tavoitteesta ja yleisestä rikollisesta toiminnasta tai sen aikomuksesta tehdä kyseessä olevat rikokset, osallistuu aktiivisesti järjestön rikolliseen toimintaan, myös silloin kun asianomainen henkilö osallistuu esimerkiksi tietojen tai välineiden tai uusien jäsenten hankintaan tai rikolliseen toimintaan yllyttämiseen sekä toiminnan rahoittamiseen tavalla tai toisella, tietoisena siitä, että hänen osallistumisensa edistää järjestön rikollisen toiminnan toteuttamista. |

Tarkistus 14

2 artiklan 1 a kohta (uusi)

| Tämä puitepäätös ei vaikuta Euroopan unionista tehdyn sopimuksen 6 artiklassa tarkoitettuun velvollisuuteen kunnioittaa perusoikeuksia ja oikeusjärjestelmän perusperiaatteita. |

Tarkistus 15

3 artiklan 2 a kohta (uusi)

| 2 a. Jäsenvaltioiden on toteutettava tarvittavat toimenpiteet sen varmistamiseksi, että 1 ja 2 kohdassa säädettyjen rangaistusten lisäksi henkilöt, joiden on todettu syyllistyneen 2 artiklassa tarkoitettuihin rikoksiin, voidaan tuomita myös seuraaviin rangaistuksiin: a)rikoksen toteuttamiseen käytettyjen tai rikoksen toteuttamiseen tarkoitettujen välineiden sekä niiden välineiden, jotka ovat palkkio, tuottoa tai hyötyä tällaisesta toiminnasta tai jotka ovat tällaisen toiminnan kohde, tuomitseminen menetetyksi,b)kyseisen rikoksen toteuttamisesta saatujen tavaroiden, laitteiden tai tuottojen tuomitseminen menetetyksi,c)esineiden hävittäminen,d)oikeuden päätösten julkaiseminen,e)väliaikainen tai pysyvä kielto harjoittaa ammattia tai liiketoimintaa,f)kelpaamattomuus poliittisiin tai muihin julkisiin tehtäviin. |

Tarkistus 16

3 artiklan 2 b kohta (uusi)

| 2 b. Jäsenvaltioiden on toteutettava tarvittavat toimenpiteet sen varmistamiseksi, että 2 artiklassa tarkoitetuista rikoksista säädetään tämän artiklan 1 kohdassa tarkoitettua pitempi vapausrangaistus, kun a)rikollisjärjestön tarkoitusperänä on terrorismi,b)rikollisjärjestö järjestää ihmissalakuljetusta,c)rikollisjärjestö on mafian tyyppinen eli hyödyntää jäsenyyteen perustuvaa pelottelua ja vaitiolovelvollisuutta saadakseen välittömään tai välilliseen määräysvaltaansa liiketoimintoja, toimilupia, lupia, julkisia hankintoja tai palveluja koskevia sopimuksia tai saadakseen itselleen tai muille perusteetonta hyötyä tai etua tai estääkseen äänioikeuden vapaan käytön tai vaikeuttaakseen sitä taikka hankkiakseen jäsenilleen tai muille ääniä vaaleissa. |

Tarkistus 17

3 artiklan 2 c kohta (uusi)

| 2 c. Jäsenvaltioiden on toteutettava tarvittavat toimenpiteet, jotta järjestäytyneellä rikollisuudella saatu hyöty voidaan tuomita menetetyksi tai hävittää. |

Tarkistus 18

4 artiklan a kohta

a) sanoutuu irti rikollisesta toiminnasta, ja | a)sanoutuu irti rikollisesta toiminnasta, osoittaa halua sopeutua uudelleen yhteiskuntaan ja |

Tarkistus 19

4 artiklan b alakohdan 1 luetelmakohta

— estää rikoksen vaikutukset tai lieventää niitä, | — estää ja torjua rikoksen vaikutukset tai lieventää niitä, |

Tarkistus 20

4 artiklan b alakohdan 2 luetelmakohta

— tunnistaa tai tuoda oikeuden eteen muut rikoksentekijät, | —mahdollistaa 2 artiklassa tarkoitettuihin rikoksiin syyllistyneiden tunnistaminen tai kiinniottaminen, |

Tarkistus 21

4 artiklan b alakohdan 3 luetelmakohta

— löytää todisteita, | —löytää 2 artiklassa tarkoitettuihin rikoksiin liittyviä todisteita, |

Tarkistus 24

5 artiklan 1 kohta, johdantovirke

1. Kunkin jäsenvaltion on toteutettava tarvittavat toimenpiteet sen varmistamiseksi, että oikeushenkilöt voidaan saattaa vastuuseen 2 artiklassa tarkoitetuista rikoksista, jotka on oikeushenkilön puolesta tai hyväksi tehnyt joko yksin tai oikeushenkilön toimielimen jäsenenä toimien henkilö, jonka johtava asema oikeushenkilössä perustuu | 1. Kunkin jäsenvaltion on toteutettava tarvittavat toimenpiteet sen varmistamiseksi, että oikeushenkilöt voidaan saattaa vastuuseen 2 artiklassa tarkoitetuista rikoksista, joiden toteuttamiseksi järjestö on perustettu ja jotka on oikeushenkilön puolesta tai hyväksi tehnyt joko yksin tai oikeushenkilön toimielimen jäsenenä toimien henkilö, jonka johtava asema oikeushenkilössä perustuu |

Tarkistus 25

5 artiklan 1 kohdan a alakohta

a) valtaan edustaa oikeushenkilöä, | a)valtaan edustaa oikeushenkilöä virallisesti tai tosiasiallisesti, |

Tarkistus 26

5 artiklan 1 kohdan b alakohta

b) valtuuksiin tehdä päätöksiä oikeushenkilön puolesta, tai | b)valtuuksiin tehdä päätöksiä oikeushenkilön puolesta virallisesti tai tosiasiallisesti, tai |

Tarkistus 27

5 artiklan 3 kohta

3. Mitä 1 ja 2 kohdassa säädetään oikeushenkilön vastuusta, ei estä rikosoikeudellisia menettelyjä sellaisia luonnollisia henkilöitä vastaan, jotka syyllistyvät johonkin 2 artiklassa tarkoitettuun rikokseen tai avustavat siinä. | 3. Mitä 1 ja 2 kohdassa säädetään oikeushenkilön vastuusta, ei estä rikosoikeudellisia menettelyjä sellaisia luonnollisia henkilöitä vastaan, jotka syyllistyvät johonkin 2 artiklassa tarkoitettuun rikokseen, jonka toteuttamiseksi järjestö on perustettu. |

Tarkistus 28

6 artiklan b alakohta

b)väliaikainen tai pysyvä kielto harjoittaa liiketoimintaa, | b)väliaikainen tai pysyvä kielto harjoittaa taloudellista toimintaa, |

Tarkistus 29

6 artiklan e a alakohta (uusi)

| e a) edellä 2 artiklassa tarkoitettujen rikosten toteuttamiseen käytettyjen tai rikosten toteuttamiseen tarkoitettujen tavaroiden ja laitteiden sekä niiden laitteiden, jotka ovat palkkio, tuottoa tai hyötyä tällaisesta toiminnasta tai jotka ovat tällaisen toiminnan kohde, tuomitseminen menetetyksi, |

Tarkistus 30

6 artiklan e b alakohta (uusi)

| e b) tavaroiden hävittäminen, |

Tarkistus 31

6 artiklan e c alakohta (uusi)

| e c) oikeuden päätösten julkaiseminen. |

Tarkistus 32

7 artiklan 2 ja 3 kohta

Jos jokin 2 artiklassa tarkoitettu rikos kuuluu useamman jäsenvaltion toimivaltaan ja näistä mikä tahansa voi pätevästi ryhtyä syytetoimiin samojen tosiseikkojen perusteella, asianomaisten jäsenvaltioiden on toimittava yhteistyössä päättääkseen, minkä niistä on ryhdyttävä syytetoimiin rikoksentekijöitä vastaan, pyrkien keskittämään syytetoimet mahdollisuuksien mukaan yhteen jäsenvaltioon. Tätä varten jäsenvaltiot käyttävät tarvittaessa Eurojustia. | Jos jokin 2 artiklassa tarkoitettu rikos kuuluu useamman jäsenvaltion lainkäyttövaltaan ja näistä mikä tahansa voi pätevästi ryhtyä syytetoimiin samojen tosiseikkojen perusteella, asianomaisten jäsenvaltioiden on toimittava yhteistyössä päättääkseen, minkä niistä on ryhdyttävä syytetoimiin rikoksentekijöitä vastaan, pyrkien keskittämään syytetoimet mahdollisuuksien mukaan yhteen jäsenvaltioon. Tätä varten jäsenvaltiot käyttävät tarvittaessa Eurojustia. Jos jäsenvaltiot eivät pääse kahden kuukauden kuluessa sopimukseen, Eurojust tekee päätöksen. |

Toimivallan määrittämistä varten otetaan huomioon mm. seuraavat liityntäperusteet, joita sovelletaan tässä järjestyksessä: a)jäsenvaltio, jonka alueella teko on tehty;b)jäsenvaltio, jonka kansalainen tekijä on tai jossa hän asuu;c)jäsenvaltio, josta uhrit ovat peräisin;d)jäsenvaltio, jonka alueella tekijä on tavoitettu. | Tällöin otetaan huomioon seuraavat perusteet tässä järjestyksessä: a)jäsenvaltio, jonka alueella teko on tehty;b)jäsenvaltio, josta uhrit ovat peräisin;c)jäsenvaltio, jonka kansalainen tekijä on tai jossa hän asuu;d)jäsenvaltio, jonka alueella tekijä on tavoitettu. |

Tarkistus 33

7 artiklan 3 kohdan d a alakohta (uusi)

| d a) jäsenvaltio, joka ensimmäisenä aloitti rikosoikeudellisen menettelyn. |

Tarkistus 34

8 artiklan 1 kohta

1. Jäsenvaltioiden on varmistettava, että tässä puitepäätöksessä tarkoitettuja rikoksia koskeva tutkinta tai syytteeseenpano ei edellytä rikoksen uhrin ilmoitusta tai syytettä ainakaan silloin kun teot on tehty kyseisen jäsenvaltion alueella. | 1. Jäsenvaltioiden on varmistettava, että tässä puitepäätöksessä tarkoitettuja rikoksia koskeva tutkinta tai syytteeseenpano tapahtuu tehokkaimmalla tavalla ihmisoikeuksia täydellisesti kunnioittaen eikä edellytä rikoksen uhrin ilmoitusta tai syytettä ainakaan silloin kun teot on tehty kyseisen jäsenvaltion alueella. |

Tarkistus 35

8 artiklan 2 kohta

2. Kunkin jäsenvaltion on toteutettava uhrien asemasta rikosoikeudenkäynnissä 15 päivänä maaliskuuta 2001 tehdyssä neuvoston puitepäätöksessä 2001/220/YOS säädettyjen toimenpiteiden lisäksi kaikki tarvittavat toimenpiteet sen varmistamiseksi, että uhrin perhe saa rikosasian käsittelyssä tarvitsemansa avun. | 2. Kunkin jäsenvaltion on toteutettava uhrien asemasta rikosoikeudenkäynnissä 15 päivänä maaliskuuta 2001 tehdyssä neuvoston puitepäätöksessä 2001/220/YOS säädettyjen toimenpiteiden lisäksi kaikki tarvittavat toimenpiteet sen varmistamiseksi, että uhrit sekä heidän perheensä saavat rikosasian käsittelyssä tarvitsemansa suojelun ja avun. |

Tarkistus 36

8 a artikla (uusi)

| 8 a artikla Vakavan ja järjestäytyneen rikollisuuden vastainen yksikkö sekä rikoshyödyn jäljittämisyksikkö Jokaisen jäsenvaltion on perustettava törkeän ja järjestäytyneen rikollisuuden vastainen yksikkö ja rikoshyödyn jäljittämisyksikkö varmistamaan kansallisen tason koordinointi ja toimimaan yhteyspisteenä. |

Tarkistus 37

8 b artikla (uusi)

| 8 b artikla Todistajien ja oikeusviranomaisten kanssa yhteistyötä tekevien henkilöjen suojelu Jäsenvaltioiden on hyväksyttävä tarvittavat toimenpiteet, jotta hyödyllisiä tietoja rikollisjärjestöjen tekemien rikosten ehkäisemiseksi, paljastamiseksi ja/tai rankaisemiseksi antavat henkilöt, jotka voivat olla joko 4 artiklassa tarkoitettujen rikosten todistajia tai tekijöitä, saavat riittävän suojan heihin tai heidän perheenjäseniinsä kohdistuvalta kostolta, uhkailuilta ja suoralta pelottelulta. |

Tarkistus 38

8 c artikla (uusi)

| 8 c artikla Kansainvälinen yhteistyö Jäsenvaltioiden on toteutettava tarvittavat toimenpiteet kansainvälisen yhteistyön varmistamiseksi erityisesti perustamalla yhteisiä tutkintaryhmiä. |

Tarkistus 39

10 artiklan 1 a kohta (uusi)

| 1 a. Jäsenvaltioiden on kerättävä tilastotietoja 2 artiklassa mainituista rikkomuksista ja toimitettava kyseiset tiedot komissiolle, joka laatii yhdenmukaistetut ja vertailukelpoiset tilastot vuodesta 2006 lähtien. |

Tarkistus 40

10 artiklan 2 kohta

2. Jäsenvaltioiden on toimitettava neuvoston pääsihteeristölle ja komissiolle ennen (...) kirjallisina säännökset, jotka ne ovat antaneet tämän puitepäätöksen mukaisten velvoitteidensa saattamiseksi osaksi kansallista lainsäädäntöään. Neuvosto arvioi (...) mennessä näihin tietoihin perustuvan kertomuksen ja komission kirjallisen kertomuksen perusteella, ovatko jäsenvaltiot toteuttaneet tarvittavat toimenpiteet tämän puitepäätöksen noudattamiseksi. | 2. Jäsenvaltioiden on toimitettava neuvoston pääsihteeristölle ja komissiolle ennen (...) kirjallisina säännökset, jotka ne ovat antaneet tämän puitepäätöksen mukaisten velvoitteidensa saattamiseksi osaksi kansallista lainsäädäntöään. Euroopan parlamentti ja neuvosto arvioivat (...) mennessä näihin tietoihin perustuvan kertomuksen ja komission sekä Euroopan parlamentille että neuvostolle välittämän kirjallisen kertomuksen perusteella, ovatko jäsenvaltiot toteuttaneet tarvittavat toimenpiteet tämän puitepäätöksen noudattamiseksi. |

[1] Ei vielä julkaistu virallisessa lehdessä.

[2] EUVL L ...

[3] KOM(2004)0328.

--------------------------------------------------